L'Ajuntament D'Alaquàs construeix un parc de patinatge al parc de la Sequieta
02/03/2006 10:34:00

# L'Ajuntament D'Alaquàs construeix un parc de patinatge al parc de la Sequieta

*   02/03/2006 10:34:00
*   [Imprimir](#)
*   Compartir
*    https://www.alaquas.org/documento.asp?id\_do=9766

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9766%2F0&title=Ajuntament%20d%27Alaqu%C3%A0s.%20Premsa.L%27Ajuntament%20D%27Alaqu%C3%A0s%20construeix%20un%20parc%20de%20patinatge%20al%20parc%20de%20la%20Sequieta)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9766/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9766/9766_Form_4.jpg)](https://www.alaquas.org/ficheros/documentos/2006/2/9766/9766_Form_10.jpg "<a href='https://www.alaquas.org/ficheros/documentos/2006/2/9766/9766_Form_10.jpg' target=_blank><i class='fa fa-external-link' aria-hidden='true'></i>.L'Ajuntament D'Alaquàs construeix un parc de patinatge al parc de la Sequieta</a>")

Un grup de joves de la ciutat aficionats a aquesta modalitat esportiva ha col·laborat en el projecte

Donat l'èxit que en els últims anys està tenint aquesta nova modalitat esportiva que empra com a suport bàsic els patins, i arran de la petició d'un grup de joves d'Alaquàs, l'Ajuntament ha dotat la ciutat amb un espai condicionat per a la pràctica d'aquesta variant del patinatge.

El parc de patinatge està ubicat al parc de la Sequieta, un emplaçament públic privilegiat que es troba davant de l'Institut Faustí Barberà. Les instal·lacions tenen una superfície de 301 metres quadrats i compten amb una combinació de mòduls prefabricats: des de rampes a plans inclinats, passant per baranes i caixons, tot un munt d'elements urbans simulats on els amants d'aquest esport poden posar en pràctica totes les seues habilitats.

El disseny de tots els mòduls dins la mateixa pista permet satisfer tots els nivells i tendències del patinatge dins un mateix espai. La pista està dotada d'una bona connectivitat, els materials de construcció emprats estan totalment homologats, són apropiats per al desenvolupament d'aquesta activitat i, a més, resistents a la fricció de les rodes.

Pel que fa a la seguretat, tot el circuit es troba delimitat amb l'objectiu de separar aquest nou espai de la resta del parc, per tal de garantir la seguretat, tant del joves aficionats, com de les veïnes i veïns que gaudeixen de les instal·lacions d'aquest parc o viuen per aquesta zona.